Selecţionata Canadei, deţinătoarea titlului, a învins Elveţia cu scorul de 3-2, duminică, într-un meci din Grupa A a Campionatului Mondial de hochei pe gheaţă care are loc în Cehia, la Ostrava şi Praga.
Elveţienii au suferit prima lor înfrângere în turneu, dar nu au emoţii în privinţa accederii în fazele eliminatorii.
Austria a învins Norvegia cu 4-1, în alt meci jucat Praga, conform Agerpres.
În Grupa B, formaţia Statelor Unite a surclasat Kazahstanul cu 10-1, iar Letonia, medaliată cu bronz anul trecut, a întrecut Slovacia cu 3-2, după şuturile de departajare.
Canada conduce în Grupa A, cu 17 puncte, urmată de Cehia, 15 puncte, Elveţia, 14 puncte, Austria, 7 puncte, etc.
În Grupa B, Suedia este prima, cu 15 puncte (5 jocuri), urmată de SUA, 13 puncte, Germania, 12 puncte, Slovacia, 12 puncte, din câte 6 jocuri.